Авго (Егејска Македонија)

Авго (, во прев. јајце) — планина на границата меѓу Гребенско во Егејска Македонија и Јанинско во Епир.

 Опис 
Планината е дел од венецот на Северен Пинд. Се протега меѓу венците Василица на север, од која е одвоена со превој на 1.530 м југозападно од с. Периволи (1.260 м) и Мавровуни на југ, од која е одделена со долината Валја Калда (1.360 м) и реката Аркуда, притока на Војуша на запад. Од венецот Пиростија на исток е одвоена со превојот Ставрос или Салатура Ставру (1.640 м) и реката Лумница.

Карпите се офиолити и флиш.

Планината е дел од Националниот парк „Пинд“ од 1966 г. како и од Националниот парк „Северен Пинд“ од 2003 г. Обрасната е со црни борови, буки, шимшири и други видови. Дел е од мрежата на заштитени подрачја Натура 2000 (1310002 и 1310003) и прогласена е за место од орнитолошка важност (068).

 Искачување 
До врвот се стасува преку седелото Ставрос или Салатура Ставру (1.640 ) за околу 2,5 часа или од селото Војуша (Вовуса, 1.000 м) за околу 3,5 часа. Европската патека на долги растојанија E6, која оди од Мавровуни и Валја Калда, продолжува за Војуша, Бреза (Дистрато), Самарина и Жужел. Од Валја Калда патеката има разгранок кој тргнува кон Периволи, Авдела, одмориштето Василица, Самарина и Жужел.

+ Врвови Име  Грчки  Висина (м)  Местоположба Авго  Αυγό  2.177   Зјога, Зога  Ζιώγα, Ζώγα  1.906   Клефти Рахи, Клефтес  Κλέφτη Ράχη, Κλέφτες  1.880   Кондоро  Κόντορο  1.440   Кармали  Κορμαλή  1.882   Куроблија, Коромилия  Κουρομπλιά, Κορομηλιά  1.705   Охиро Зјака, Табури Зјака, Табур   1.540   Панделука  Παντελούκα  2.098   Рунга Рахи, Ронка  Ρούγγα Ράχη, Ρόγκα  1.440 - 1.187   Скамни  Σκάμνη  1.517   Ставрос  Σταυρός  1.737   Теменос  Τέμενος  2.000 - 1.860   Тока  Τόκα  1.878   Цума Кокини, Панде Спини  Τσούμα Κοκκίνη, Πάντε Σπίνι  1.418   Фанко  Φάγκο  1.589  

 Поврзано 
 Пинд

 Наводи 

Категорија:Планини во Егејска Македонија
Категорија:Планини во Епир
Категорија:Гребен (општина)
Категорија:Загори
Категорија:Пинд